ai4bharat/Pralekha huggingface dataset:
श्रम और रोजगार मंत्रालय
क.रा.बी. निगम अस्पतालों के लिए कोविड-19 सुविधा डैशबोर्ड
अपनी सामाजिक जिम्मेदारी को पूरा करने के प्रयास में क.रा.बी. निगम ने वर्तमान महामारी के दौरान नागरिक केंद्रित सेवाओं में वृद्धिकरने एवं सूचना का प्रसार करने हेतु एक और कदम उठाया है।कोविड मरीजों की देखभाल हेतु बिस्तरों की संख्या में वृद्धि करना समय की मांग है। लाभार्थियों को समर्पित अनेक क.रा.बी. स्वास्थ्य सुविधाएंकोविड-19 संबंधी देखभाल के लिए हमारे देश के नागरिकों के लिए खोली गई हैं।क.रा.बी. निगम संस्थानों में से कुछकोविडरोगियों को समर्पित सेवाएं प्रदान करने के लिए तत्पर हैं। हमारे बहादुर चिकित्सा व्यवसायी एवं अन्य फ्रंटलाइन कार्यकर्ता इनक.रा.बी. कोविड संस्थानों में न केवल जिम्मेदार नागरिकों के रूप में अपितु इस आदर्श के साथ भी 24X7 जीवन रक्षक सेवाएं प्रदान कर रहे हैं कि “मानव जाति की सेवा ही ईश्वर की सेवा है”।
मांग और आपूर्तिमें अन्तर के कारण कोविडदेखभाल हेतु बिस्तर उपलब्ध नहीं हैं। यदि बैड उपलब्ध हैं तोभी जरूरतमंदों और आपात स्थिति का सामना करने वाले लोगों को समय पर रियल टाइम जानकारी आसानी से उपलब्ध नहीं हो पा रही है।क.रा.बी. निगमकी आईसीटी टीम ने ब्लू प्रिन्टतैयार करने,विकसित करने और डैशबोर्ड को रिकॉर्ड समय में तैयार करने के लिए अथक प्रयास किया है ताकि जरूरतमंद लोगों को ईएसआईसी स्वास्थ्य संस्थानों की समर्पित सुविधा में जरूरतमंद नागरिकों को बिस्तर खोजने में मदद की जा सके। प्रतिभागीक.रा.बी. निगम स्वास्थ्य संस्थान नियमित आधार पर डेटा अपडेट कर रहे हैं।इस डैशबोर्ड के माध्यम से नागरिक प्रदर्शित क.रा.बी. निगम स्वास्थ्य संस्थान के बारे में, बैडों की उपलब्धता एवं वहां उपलब्ध सेवाओं के संबंध में सचेत होकर निर्णय ले सकेंगे।कोविड सुविधा डैशबोर्ड का लिंक ‘https://www.esic.in/Dashboard/CovidDashBoard.aspx’पर उपलब्ध कराया गया है।
गृह मंत्रालय
गृह मंत्रालय ने कोविड-19 की रोकथाम के लिए लॉकडाउन पाबंदियों से कृषि मशीनरी, कलपुर्जे एवं मरम्मत की दुकानों, ट्रक मरम्मत की दुकानों और चाय उद्योग को छूट देने के लिए एक परिशिष्ट जारी किया
 जारी किए हैं।
इस परिशिष्ट के तहत देशव्यापी लॉकडाउन पाबंदियों से कृषि मशीनरी, कलपुर्जे  एवं मरम्मत की दुकानों, राजमार्गों पर विशेष रूप से पेट्रोल पंपों पर ट्रक की मरम्मत की दुकानों और अधिकतम 50 प्रतिशत मजदूरों के साथ पौधारोपन सहित चाय उद्योग को छूट प्रदान की गई है।
परिशिष्ट दस्तावेज
प्रधानमंत्री कार्यालय
प्रधानमंत्री ने कुल्लू दशहरा समारोह में भाग लिया
प्रधानमंत्री श्री नरेन्द्र मोदी ने आज हिमाचल प्रदेश के कुल्लू के ढालपुर मैदान में कुल्लू दशहरा समारोह में भाग लिया।
प्रधानमंत्री के आगमन पर उनका स्वागत सम्मान किया गया। इसके बाद भगवान रघुनाथजी के आगमन के साथ रथयात्रा की शुरुआत हुई। इस मौके पर प्रधानमंत्री के स्वागत के लिए भारी भीड़ उमड़ी। मुख्य आकर्षण के रूप में प्रधानमंत्री लाखों अन्य भक्तों के साथ पैदल चले और भगवान रघुनाथजी को नमन किया। प्रधानमंत्री ने इस अवसर पर उपस्थित सभी लोगों को हाथ जोड़कर बधाई दी और ऐतिहासिक कुल्लू दशहरा समारोह में देवताओं की भव्य सभा के साथ-साथ दिव्य रथयात्रा के साक्षी बने। यह एक ऐतिहासिक अवसर था, क्योंकि कुल्लू दशहरा समारोह में पहली बार भारत का कोई प्रधानमंत्री भाग ले रहे थे।
अंतर्राष्ट्रीय कुल्लू दशहरा महोत्सव 5 से 11 अक्टूबर, 2022 तक कुल्लू के ढालपुर मैदान में मनाया जा रहा है। यह त्योहार इस मायने में अनूठा है कि यह घाटी के 300 से अधिक देवताओं की सभा है। त्योहार के पहले दिन, देवता अपनी अच्छी तरह से सजाई गई पालकियों में मुख्य देवता भगवान रघुनाथजी के मंदिर में उनकी पूजा करते हैं और फिर ढालपुर मैदान के लिए प्रस्थान करते हैं।
प्रधानमंत्री के साथ हिमाचल प्रदेश के मुख्यमंत्री श्री जय राम ठाकुर, हिमाचल प्रदेश के राज्यपाल श्री राजेंद्र विश्वनाथ अर्लेकर, केंद्रीय सूचना एवं प्रसारण मंत्री श्री अनुराग ठाकुर और भाजपा के प्रदेश अध्यक्ष श्री सुरेश कुमार कश्यप सहित अन्य लोग उपस्थित थे।
इससे पहले दिन में, प्रधानमंत्री ने एम्स, बिलासपुर का लोकार्पण किया था। उन्होंने हिमाचल प्रदेश के लुहनू, बिलासपुर में कई परियोजनाओं का उद्घाटन और शिलान्यास भी किया।
सूचना और प्रसारण मंत्रालय
राज्य मंत्री डॉ. एल. मुरुगन ने कहा, केन्द्र सरकार फिल्म उद्योग में कारोबारी सुगमता लाने के लिए प्रतिबद्ध है
केंद्रीय मंत्री ने कहा, एनीमेशन और वीएफएक्स के लिए एक विश्व स्तरीय शिक्षण संस्थान की स्थापना की जाएगी
केंद्रीय सूचना एवं प्रसारण राज्य मंत्री डॉ. एल. मुरुगन ने कहा कि केन्द्र सरकार फिल्म उद्योग में कारोबारी सुगमता लाने के लिए प्रतिबद्ध है। उन्होंने आज चेन्नई में साउथ इंडियन फिल्म चैम्बर ऑफ कॉमर्स के पदाधिकारियों के साथ अपनी मुलाकात के दौरान यह टिप्पणी की।
सूचना और प्रसारण मंत्रालय ने एक पोर्टल लॉन्च किया है, जिस पर कोई भी विभिन्न विभागों के फिल्म की शूटिंग की मंजूरी के लिए आवेदन कर सकता है। उन्होंने कहा कि इससे निर्माता भारत में किसी भी स्थान पर शूटिंग के लिए ऑनलाइन स्वीकृति हासिल कर सकते हैं, जिससे कारोबारी सुगमता सुनिश्चित होगी।
उन्होंने कहा कि एनीमेशन और वीएफएक्स के लिए एक विश्व स्तरीय शिक्षण संस्थान की स्थापना के लिए आईआईटी, मुंबई के साथ एक एमओयू किया गया है।
फिल्म व्यापार से जुड़े विभिन्न संगठनों के प्रतिनिधि इस कार्यक्रम के दौरान उपस्थित रहे और उन्होंने फिल्म उद्योग के विभिन्न अनुरोधों तथा मांगों से जुड़े ज्ञापन सौंपे। ज्ञापनों में कोविड के चलते फिल्म उद्योग को हुई समस्याओं, पशु कल्याण बोर्ड प्रमाणन, गोपनीयता से जुड़े मुद्दे, फिल्मों की शूटिंग के लिए एकल खिड़की मंजूरी, फिल्मों के लिए दोहरे कराधान जैसे कुछ मुद्दे शामिल थे। उन्होंने क्षेत्रीय सेंसर बोर्ड कार्यालयों में पशु कल्याण बोर्ड की एक इकाई बनाने का भी अनुरोध किया।
केंद्रीय मंत्री को सेंसर बोर्ड में फिल्म उद्योगों के ज्यादा सदस्यों को शामिल करना, सेंसर बोर्ड ट्रिब्यूनल का गठन और दूरदर्शन द्वारा फिल्मफेयर पुरस्कार के लिए चुनी गई अन्य लोकप्रिय फिल्मों का प्रसारण आदि अन्य अनुरोध प्रस्तुत किए गए।
विभिन्न संगठनों के प्रमुख लोगों से ज्ञापन और अनुरोध प्राप्त करने के बाद, केंद्रीय मंत्री ने भरोसा दिलाया कि सरकार फिल्म उद्योग की शिकायतों के समाधान के लिए हरसंभव प्रयास करेगी। उन्होंने कहा कि एसआईएफसीसी में विभिन्न संगठनों के प्रतिनिधियों से मिलना मेरे लिए खुशी की बात है, जिसे दक्षिण भारतीय फिल्म उद्योग का मक्का माना जाता है। केंद्रीय मंत्री ने सभी सदस्यों से विचारों के आदान प्रदान के लिए आगामी गोवा फिल्म महोत्सव में भाग लेने का भी अनुरोध किया।
प्रधानमंत्री कार्यालय
प्रधानमंत्री ‘हुनर हाट’ देखने पहुंचे
प्रधानमंत्री श्री नरेन्द्र मोदी आज नई दिल्ली के इंडिया गेट लॉन में आयोजित ‘हुनर हाट’ को देखने गए। उन्होंने हुनर हाट में देशभर से भाग ले रहे उस्ताद शिल्पकारों, दस्तकारों तथा व्यंजन विशेषज्ञों के स्टॉल देखे। इंडिया गेट लॉन में 250 से अधिक ऐसे स्टॉल लगाए गए हैं। हुनर हाट में भाग ले रहे शिल्पकारों में 50 प्रतिशत से अधिक महिला शिल्पकार हैं। प्रधानमंत्री ने दस्ताकारों के साथ बातचीत की और सांस्कृतिक कार्यक्रमों को देखा।
हुनर हाट रोजगार के अवसर उपलब्ध कराने में सरकार के संकल्प के साथ-साथ भारत की स्वदेशी परम्पराओं के संरक्षण और प्रोत्साहन को दिखाता है। इनमें से कई परम्पराएं विलुप्त हो रही हैं।
इस वर्ष के हुनर हाट का विषय ‘कौशल को काम’ है। पिछले तीन वर्षों में हुनर हाट के माध्यम से लगभग 3 लाख उस्ताद शिल्पकारों, दस्तकारों और व्यंजन विशेषज्ञों को रोजगार और रोजगार के अवसर प्रदान किए गए है। लाभार्थियों में बड़ी संख्या में महिला शिल्पकार शामिल हैं।
स्वास्थ्य एवं परिवार कल्याण मंत्रालय
कोविड-19 अपडेट
सक्रिय मामलों में 24,95,591 की और गिरावट।
पिछले 24 घंटों में सक्रिय मामलों में 91,191 की कमी।
2.08 लाख मामलों के साथ नये मामलों में लगातार गिरावट कायम।
अब तक देशभर में 2,43,50,816 मरीज ठीक हुये। पिछले 24 घंटों के दौरान 2,95,955 मरीज ठीक हुये।
लगातार 13वें दिन रोज आने वाले नये मामलों की तुलना में ठीक होने वाले मरीजों की तादाद अधिक।
मरीजों के ठीक होने की दर बढ़कर 89.66 प्रतिशत।
इस समय साप्ताहिक पॉजीटिव रेट 11.45 प्रतिशत है।
लगातार दो दिनों से रोजाना पॉजीटिविटी रेट 9.42 प्रतिशत रही, जो 10 प्रतिशत से नीचे है।
राष्ट्रव्यापी टीकाकरण अभियान के तहत अब तक वैक्सीन की 20 करोड़ से अधिक खुराक दी गई।
एक दिन में अब तक सबसे ज्यादा 22.17 लाख जांचें की गईं।
एमजी/एएम/एकेपी/डीसी
(
|
पृथ्वी विज्ञान मंत्रालय
|
उत्तराखंड, पंजाब, हरियाणा, चंडीगढ़, दिल्ली, उत्तर प्रदेश, बिहार, झारखंड और तेलंगाना में एक-दो स्थानों पर बादलों की गर्जना होने, बिजली चमकने और तेज़ हवाएं चलने के आसार
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:
सम्पूर्ण भारत में वर्तमान मौसम पर आधारित मौसम चेतावनी बुलेटिन
10 जून :
- उत्तराखंड, पंजाब, हरियाणा, चंडीगढ़ और दिल्ली, उत्तर प्रदेश, बिहार, झारखंड, तेलंगाना और जम्मू व कश्मीर, लद्दाख, गिलगित-बाल्टिस्तान और मुजफ्फराबाद, हिमाचल प्रदेश, मध्य प्रदेश, विदर्भ, छत्तीसगढ़, पश्चिम बंगाल और सिक्किम, ओडिशा, अंडमान व निकोबार द्वीपसमूह, अरुणाचल प्रदेश, असम और मेघालय, नगालैंड, मणिपुर, मिजोरम और त्रिपुरा, मध्य महाराष्ट्र, मराठवाड़ा, तटीय आंध्र प्रदेश और यनम, तटीय कर्नाटक और केरल तथा माहे में एक-दो स्थानों पर बादलों की गर्जना, बिजली कड़कने की घटनाएँ हो सकती हैं। इन भागों में 30-40 किलोमीटर प्रतिघंटे की रफ्तार से तेज़ हवाएं भी चल सकती हैं।
- दक्षिणी हरियाणा और राजस्थान में एक-दो स्थानों पर लू जैसी स्थितियाँ बनी रह सकती हैं।
- छत्तीसगढ़, ओडिशा, कोंकण व गोवा और तटीय आंध्र प्रदेश तथा यनम में कुछ स्थानों पर भारी से अति भारी वर्षा होने के आसार हैं। उत्तराखंड, उत्तर प्रदेश, पूर्वी मध्य प्रदेश, विदर्भ, बिहार, झारखंड, गंगीय पश्चिम बंगाल, अंडमान व निकोबार द्वीपसमूह, गुजरात के पूर्वी भागों, तेलंगाना और तटीय कर्नाटक में भी एक-दो स्थानों पर भारी वर्षा हो सकती है।
- दक्षिण-पश्चिमी और इससे सटे पश्चिमी मध्य अरब सागर तथा बंगाल की खाड़ी के दक्षिणी और मध्य एवं इससे सटे उत्तरी भागों में 40 से 50 किलोमीटर प्रति घंटे की गति से हवाएं चलने की आशंका है। हवा के झोंके 60 किमी प्रति घंटे तक के हो सकते हैं। मन्नार की खाड़ी में 45 से 55 किमी जबकि उत्तरी अरब सागर और गुजरात-महाराष्ट्र के तटीय भागों में 40 से 50 किमी प्रति घंटे की गति से हवाएं चलेंगी। मछुआरों को इन क्षेत्रों में मछली पकड़ने के लिए ना जाने की सलाह जारी की गई है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
वित्त मंत्रालय
जी20 के वित्त मंत्रियों एवं केन्द्रीय बैंक के गवर्नरों  की बैठक का अध्यक्षीय सारांश और परिणामी दस्तावेज
जी20 के वित्त मत्रियों एवं केन्द्रीय बैंक के गवर्नरों  की पहली बैठक और वित्त एवं केन्द्रीय बैंक के प्रतिनिधियों  की दूसरी बैठक 22-25 फरवरी, 2023 के दौरान बेंगलुरु में आयोजित की गई।
कृपया बेंगलुरू में आयोजित जी20 के एफएमसीबीजी के अध्यक्षीय सारांश और परिणामी दस्तावेज के लिए नीचे दिए गए लिंक को देखें। जी20 के एफएमसीबीजी का अध्यक्षीय सारांश और परिणामी दस्तावेज भारत की अध्यक्षता में जी20 देशों की वैश्विक ऋण संकट, एमडीबी सुधारों, जलवायु वित्त, क्रिप्टो के संदर्भ में वैश्विक दृष्टिकोण, डिजिटल सार्वजनिक बुनियादी ढांचे, वित्तीय समावेशन, भविष्य के शहरों के वित्तपोषण और कराधान से संबंधित विषयों पर महत्वपूर्ण उपलब्धि है।
लिंक: जी20 के एफएमसीबीजी का अध्यक्षीय सारांश और परिणामी दस्तावेज
राष्ट्रपति सचिवालय
प्रेस विज्ञप्ति
राष्ट्रपति ने निम्नलिखित नियुक्तियां/परिवर्तन किए हैं –
- हिमाचल प्रदेश के राज्यपाल आचार्य देवव्रत का तबादला कर उन्हें गुजरात का राज्यपाल नियुक्त किया गया है।
- श्री कलराज मिश्र हिमाचल प्रदेश के राज्यपाल होंगे।
उपरोक्त नियुक्तियां उनके कार्यभार संभालने की तारीख से प्रभावी होंगी।
वित्त मंत्रालय
सरकारी स्टॉक की बिक्री  के लिए नीलामी
 करने की घोषणा की है :-
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘6.65 प्रतिशत ब्याज वाले सरकारी स्टॉक 2020’
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘7.37 प्रतिशत ब्याज वाले सरकारी स्टॉक 2023
मूल्य आधारित नीलामी के जरिए 3.000 करोड़ रूपये  की अधिसूचित राशि के लिए भारत सरकार की अस्थाई दर ब़ांड 2031
मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘7.40 प्रतिशत ब्याज वाले सरकारी स्टॉक 2035’
मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘7.06 प्रतिशत ब्याज वाले सरकारी स्टॉक 2046’
कुल अधिसूचित राशि के लिए 12,000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय द्वारा ये नीलामियां 30 नवंबर, 2018  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 30 नवंबर, 2018 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 10.30 बजे से लेकर प्रात: 11.30 बजे तक और प्रतिस्पर्धी बोलियां प्रात: 10.30 बजे से लेकर दोपहर 12.00 बजे तक पेश की जानी चाहिए।
इन नीलामियों के परिणामों की घोषणा 30 नवंबर, 2018  को ही कर दी जायेगी और सफल बोली लगाने वालों द्वारा भुगतान 3 दिसंबर, 2018  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। इसके लिए दिनांक 16 नवंबर, 2006 को जारी परिपत्र संख्या आरबीआई/2006-07/178 देखें,जिसमें समय-समय पर संशोधन होते रहे हैं।
शिक्षा मंत्रालय
आईआईटी के नवप्रवर्तन केंद्र ने कोरोना वायरस संक्रमण से बचाव के लिए बनाया ’फुल बॉडी सैनेटाइजेशन डिवाइस’
आज के वैश्विक परिवेश में प्रत्येक व्यक्ति कोरोना वायरस कोविड-19 से बचाव के लिए किसी न किसी प्रकार की युक्ति लगाने का प्रयास कर रहा है। फिलहाल इसका एक मात्र बचाव सैनिटाइजेशन और सामजिक दूरी बनाये रखना है। इसी क्रम में आइआइटी, बीएचयू स्थित मालवीय उद्यमी संवर्धन एवं नवप्रवर्तन केंद्र के इंक्यूबेट, श्री जीतू शुक्ल ने एक उपकरण विकसित किया है जिसका इस्तेमाल पूरे शरीर को सैनेटाइज करने के लिए किया जा सकता है। इस उपकरण को घर, कार्यालय या कहीं भी लगाया जा सकता है और यह स्वचालित तरीके से कार्य करता है। जैसे ही इस उपकरण के सामने कोई व्यक्ति खड़ा होता है, तो इसमें लगा सेंसर अपने आप उस व्यक्ति को सैनेटाइज करने के लिए 10-15 एमएल सैनेटाइजर का स्प्रे 15 सेकंड तक करेगा, जिससे व्यक्ति का पूरा शरीर सैनिटाइज हो जायेगा। इस उपकरण को किसी भी ऐसे स्थान पर लगाया जा सकता है, जहाँ व्यक्तियों का आवागमन बराबर होता है, जिससे कोई भी व्यक्ति कार्यालय या घर में प्रवेश लेने से पहले सैनेटाइज हो कर ही प्रवेश करे।
इस संबंध में जानकारी देते हुए मालवीय उद्यमी संवर्धन एवं नवप्रवर्तन केंद्र, आइआइटी, बीएचयू के समन्वयक प्रो. पी. के. मिश्र ने बताया कि यह उपकरण आज की आवश्यकता के हिसाब से बनाया गया है। हम वर्तमान में सरकार द्वारा उपयोग किये जा रहे प्रमाणित सैनिटाइजर का ही उपयोग कर रहे हैं। इस उपकरण से होने वाले सैनिटाइजेशन से व्यक्ति को नुकसान पहुंचाने वाले ज्यादातर वायरस से बचाव संभव है। इस सेनिटाइजेशन की मात्रा, एक्पोजर टाइम, फ्रिक्वेंसी का सत्यापन प्रक्रियाधीन है। हालांकि इस उपकरण से सेनिटाइज होने के बाद भी व्यक्ति को मास्क पहनने, सोशल डिस्टेंसिंग बनाने और नियमित अंतराल पर साबुन से हाथ धोने आवश्यकता है।
विद्युत मंत्रालय
पीएफसी ने उत्तर प्रदेश में 350 इलेक्ट्रिक बसों को फाइनेंस करने के लिए समझौता किया
पीएफसी, विद्युत क्षेत्र की अग्रणी एनबीएफसी, ने आज उत्तर प्रदेश के नौ शहरों में 350 इलेक्ट्रिक बसों की तैनाती करने के लिए 275 करोड़ रुपये का ऋण देने वाले एक समझौता पर हस्ताक्षर किया । इस समझौते पर ग्रीनसेल मोबिलिटी के साथ हस्ताक्षर किया गया, जो देश में इलेक्ट्रिक वाहनों के उपयोग को बढ़ावा देने के लिए भारत और यूनाइटेड किंगडम की सरकारों द्वारा समर्थित एक ई-मोबिलिटी प्लेटफॉर्म है। ये बसें आगरा, मेरठ, अलीगढ़, बरेली, गाजियाबाद और मथुरा सहित उत्तर प्रदेश के प्रमुख शहरों में तैनात की जाएगी।
भारत सरकार द्वारा इलेक्ट्रिक बसों के उपयोग को बढ़ावा देने के लिए 3,500 करोड़ रुपये के आवंटन के साथ फेम-II योजना की शुरूआत की गई है। इलेक्ट्रिक बसें, खराब वायु गुणवत्ता वाली चुनौतियों से निपटने और देश में कार्बन फुटप्रिंट में कमी लाते हुए चिरस्थायी गतिशीलता का समाधान प्रस्तुत करती है।
गृह मंत्रालय
भारत और अमेरिका के वरिष्ठ अधिकारियों के बीच आंतरिक सुरक्षा वार्ता का आयोजन
भारत और अमेरिका के वरिष्ठ अधिकारियों के बीच आंतरिक सुरक्षा वार्ता बैठक आज वर्चुअल माध्यम से आयोजित की गई। बैठक की सह-अध्यक्षता भारत के गृह सचिव श्री अजय भल्ला और अमेरिका के रणनीति, नीति और योजना, आंतरिक सुरक्षा विभाग के अवर सचिव, श्री रॉबर्ट सिल्वर ने की। बैठक में दोनों देशों के अन्य वरिष्ठ अधिकारियों ने भी भाग लिया।
बैठक के दौरान, दोनों पक्षों ने वर्तमान में जारी सहयोग की समीक्षा की और आतंकवाद, साइबर सुरक्षा, महत्वपूर्ण बुनियादी ढांचे और वैश्विक आपूर्ति श्रृंखला, समुद्री सुरक्षा, विमानन सुरक्षा, सीमा शुल्क प्रवर्तन और व्यापार सुरक्षा के साथ-साथ अन्य क्षेत्रों में सहयोग को और मज़बूत बनाने एवं नवीन अवसरों की तलाश करने जैसे उपायों पर विचार-विमर्श किया।
दोनों पक्ष इस बात पर सहमत हुए कि कानून प्रवर्तन में सहयोग, वैश्विक आपूर्ति श्रृंखला हासिल करने, विमानन सुरक्षा, खोजी सहयोग, क्षमता निर्माण और प्रशिक्षण पर आंतरिक सुरक्षा वार्ता के तहत मौजूदा उप-समूह आने वाले महीनों में अलग-अलग मिलेंगे ताकि इस दिशा में विचार-विमर्श किया जा सके और पता लगाया जा सके कि दोनो देशों के बीच जारी सहयोग को और मजबूत कैसे किया जाए।
बैठक दोनों पक्षों के बीच जारी साझेदारी पर संतोष व्यक्त करने और आपसी हित के सभी क्षेत्रों में द्विपक्षीय जुड़ाव और सहयोग में वृद्धि करने पर सहमत होने के साथ संपन्न हुई।
दोनों पक्ष इस वर्ष के अंत में मंत्रिस्तरीय आंतरिक सुरक्षा वार्ता आयोजित करने पर भी सहमत हुए।
|
वित्त मंत्रालय
|
भारत सरकार के ट्रेजरी बिलों की नीलामी हेतु कैलेंडर

अपनी नकदी स्थिति की समीक्षा करने के बाद भारत सरकार ने भारतीय रिजर्व बैंक के परामर्श से सितंबर 2023 को समाप्त होने वाली तिमाही के लिए ट्रेजरी बिल जारी करने के लिए राशि को निम्नानुसार अधिसूचित करती है:
|
|
ट्रेजरी बिलों की नीलामी के लिए अधिसूचित राशि 

|
|
नीलामी की तिथि
|
|
जारी करने की तिथि
|
|
91 दिन
|
|
182 दिन
|
|
364 दिन
|
|
कुल
|
|
05-जुलाई-23
|
|
06-जुलाई-23
|
|
10,000
|
|
8,000
|
|
6,000
|
|
24,000
|
|
12-जुलाई-23
|
|
13-जुलाई-23
|
|
10,000
|
|
8,000
|
|
6,000
|
|
24,000
|
|
19-जुलाई-23
|
|
20-जुलाई-23
|
|
10,000
|
|
8,000
|
|
6,000
|
|
24,000
|
|
26-जुलाई-23
|
|
27-जुलाई-23
|
|
10,000
|
|
8,000
|
|
6,000
|
|
24,000
|
|
02-अगस्त-23
|
|
03-अगस्त-23
|
|
10,000
|
|
8,000
|
|
6,000
|
|
24,000
|
|
09-अगस्त-23
|
|
10-अगस्त-23
|
|
10,000
|
|
8,000
|
|
6,000
|
|
24,000
|
|
17-अगस्त-23
|
|
18-अगस्त-23
|
|
10,000
|
|
8,000
|
|
6,000
|
|
24,000
|
|
23-अगस्त-23
|
|
24-अगस्त-23
|
|
10,000
|
|
8,000
|
|
6,000
|
|
24,000
|
|
30-अगस्त-23
|
|
31-अगस्त-23
|
|
10,000
|
|
8,000
|
|
6,000
|
|
24,000
|
|
06-सितम्बर-23
|
|
07-सितम्बर-23
|
|
10,000
|
|
8,000
|
|
6,000
|
|
24,000
|
|
13-सितम्बर-23
|
|
14-सितम्बर-23
|
|
10,000
|
|
8,000
|
|
6,000
|
|
24,000
|
|
20-सितंबर-23
|
|
21-सितम्बर-23
|
|
10,000
|
|
8,000
|
|
6,000
|
|
24,000
|
|
27-सितंबर-23
|
|
29-सितम्बर-23
|
|
10,000
|
|
8,000
|
|
6,000
|
|
24,000
|
|
कुल
|
|
|
|
1,30,000
|
|
1,04,000
|
|
78,000
|
|
3,12,000
भारतीय रिज़र्व बैंक के परामर्श से, भारत सरकार को बाजार को उपयुक्त सूचना देने के बाद अपनी आवश्यकताओं, बाजार की उभरती स्थितियों और अन्य प्रासंगिक कारकों के आधार पर ट्रेजरी बिलों की नीलामी के लिए अधिसूचित राशि और समय को संशोधित करने की छूट होगी। इस प्रकार, परिस्थितियों की आवश्यक मांग पर, जिसमें बीच में पड़ने वाली छुट्टियां जैसे कारण भी शामिल हैं, यह कैलेंडर परिवर्तन के अधीन होगा। ऐसे परिवर्तन, यदि कोई हों, तो प्रेस विज्ञप्ति के माध्यम से सूचित किए जायेंगे।
ट्रेजरी बिलों की नीलामी समय-समय पर संशोधित व भारत सरकार द्वारा जारी सामान्य अधिसूचना संख्या एफ.नंबर 4-डब्ल्यूएंडएम/2018 दिनांक 27 मार्च 2018 में निर्दिष्ट नियमों एवं शर्तों के अधीन होगी।
गृह मंत्रालय
केन्द्रीय गृह एवं सहकारिता मंत्री श्री अमित शाह ने केन्द्रीय रिज़र्व पुलिस बल  के स्थापना दिवस पर बल कर्मियों को शुभकामनाएँ दीं
अपने शौर्य से सीआरपीएफ़ ने न सिर्फ देश की सुरक्षा को अक्षुण्ण रखने में अद्वितीय योगदान दिया है बल्कि वीरता का एक गौरवशाली इतिहास भी बनाया है, जिस पर हर भारतीय को गर्व है
स्थापना दिवस की CRPF के जवानों को शुभकामनाएँ देता हूँ और उनकी राष्ट्रसेवा व समर्पण को सलाम करता हूँ
केन्द्रीय गृह एवं सहकारिता मंत्री श्री अमित शाह ने केन्द्रीय रिज़र्व पुलिस बल  के स्थापना दिवस पर बल कर्मियों को शुभकामनाएँ दीं हैं। एक ट्वीट में गृह मंत्री ने कहा कि अपने शौर्य से सीआरपीएफ़ ने न सिर्फ देश की सुरक्षा को अक्षुण्ण रखने में अद्वितीय योगदान दिया है बल्कि वीरता का एक गौरवशाली इतिहास भी बनाया है, जिस पर हर भारतीय को गर्व है। स्थापना दिवस की CRPF के जवानों को शुभकामनाएँ देता हूँ और उनकी राष्ट्रसेवा व समर्पण को सलाम करता हूँ।
केन्द्रीय रिजर्व पुलिस बल की स्थापना 27 जुलाई 1939 को क्राउन रिप्रेजेंटेटिव पुलिस के रूप में हुई थी। आजादी के बाद 28 दिसम्बर, 1949 को संसद के एक अधिनियम द्वारा इस बल को केंद्रीय रिजर्व पुलिस बल नाम दिया गया। तत्कालीन गृह मंत्री सरदार वल्लभ भाई पटेल ने नव स्वतंत्र राष्ट्र की बदलती जरूरतों के अनुसार इस बल के लिए एक बहुआयामी भूमिका की कल्पना की थी।
वित्त मंत्रालय
सीबीडीटी ने पखवाड़े को प्रभाव-पुष्टि मामलों की लंबित अपील को समर्पित किया
लोक शिकायतों का निपटान एवं करदाताओं की सेवा सीबीडीटी एवं आयकर विभाग के लिए शीर्ष प्राथमिकता का क्षेत्र रहा है। इस संबंध में 01 जून से 15 जून, 2018 के पखवाड़े को प्रभाव-समाधान मसलों के लंबित अपील के त्वरित निपटान को समर्पित किया गया है। आकलन अधिकारियों को ऐसे मामलों को शीर्ष प्राथमिकता देने एवं इस क्षेत्र में विशेष ध्यान देने का निर्देश दिया गया है, जिससे कि इस वजह से आने वाली शिकायतों का जल्द से जल्द निपटारा किया जा सके।
सभी करदाताओं, आईसीएआई के स्थानीय चैप्टर्स एवं बार संगठनों से आग्रह किया जाता है कि वे इस अवसर का उपयोग इस पखवाड़े के दौरान अपील प्रभाव एवं समाधान के तहत अपने लंबित मुद्दों के समाधान के लिए करे।
-----
वीके/एएम/एसकेजे/जीआरएस–8861
(Visitor Counter : 95
पत्तन, पोत परिवहन और जलमार्ग मंत्रालय
केंद्रीय मंत्री श्री शांतनु ठाकुर ने हल्दिया डॉक कॉम्प्लेक्स में परियोजनाओं का उद्घाटन किया; कहा कि भारतीय जलमार्ग बेमिसाल तेजी से बढ़ रहा है
केंद्रीय पोत, पत्तन परिवहन और जलमार्ग राज्यमंत्री श्री शांतनु ठाकुर ने आज श्यामा प्रसाद मुखर्जी पोर्ट, कोलकाता स्थित हल्दिया डॉक कॉम्प्लेक्स में कई परियोजनाओं का उद्घाटन और शुरूआत की। इन परियोजनाओं में 1) बरसाती पानी की निकासी और सड़कों को चौड़ा करना, 2) माल की चढ़ाई-उतराई वाले क्षेत्र में 41000 वर्ग मीटर हिस्सा जोड़ना, 3) बंदरगाह अतिथि गृह की सुंदरता बढ़ाना और उसे दुरुस्त करना तथा 4) पोर्ट अस्पताल में नये आईसीयू और एमरजेंसी का निर्माण शामिल है। श्री शांतनु ठाकुर के साथ सांसद श्री दिब्येन्दु अधिकारी, विधायक श्रीमती तापसी मण्डल और बंदरगाह के अध्यक्ष श्री विनीत कुमार भी इस अवसर पर उपस्थित थे।
इस अवसर पर श्री ठाकुर ने कहा कि भारतीय जलमार्ग प्रणाली का इतनी तेजी से विस्तार हो रहा है कि अन्य कोई भी देश इसकी गति का मुकाबला नहीं कर सकता। उन्होंने कहा कि पोत, पत्तन परिवहन और जलमार्ग मंत्रालय, कार्यान्वयन और विकास के बारे में प्रधानमंत्री के दृष्टिकोण को पूरा करने के लिये प्रतिबद्ध है, तथा हल्दिया डॉक का आज का दौरा सबके विकास के बारे में प्रधानमंत्री के दृष्टिकोण की दिशा में उठाया गया एक कदम है।
प्रधानमंत्री कार्यालय
प्रधानमंत्री ने संसद के दोनों सदनों को राष्ट्रपति जी के संबोधन पर प्रकाश डाला
प्रधानमंत्री श्री नरेन्द्र मोदी ने संसद के दोनों सदनों को राष्ट्रपति श्रीमती द्रौपदी मुर्मु के संबोधन पर प्रकाश डाला।
प्रधानमंत्री ने ट्वीट किया;
“संसद के दोनों सदनों को राष्ट्रपति जी के संबोधन में विभिन्न क्षेत्रों में होने वाले परिवर्तनकारी बदलावों की रूपरेखा प्रस्तुत करते हुए विभिन्न विषयों की एक विस्तृत श्रृंखला शामिल थी। उन्होंने इस बात पर प्रकाश डाला कि कैसे आम नागरिकों को सशक्त बनाया गया है और 'जीवन यापन में सुगमता' को आगे बढ़ाया गया है।”
रक्षा मंत्रालय
प्रज्ञान सम्मेलन 2020 : ‘नए युग’ के युद्ध पर सार्थक विमर्श के साथ भारतीय सेना की अंतर्राष्ट्रीय संगोष्ठी संपन्न
भविष्य के युद्ध पर गंभीर विचार-विमर्श और विश्लेषण के साथ दो दिवसीय प्रज्ञान सम्मेलन 2020 आज नई दिल्ली में संपन्न हुआ।
संगोष्ठी में आज विशेष संबोधन उप सेना प्रमुख लेफ्टिनेंट जनरल एस के सैनी द्वारा किया गया। लेफ्टिनेंट जनरल एस के सैनी ने दोहराया कि युद्ध की प्रकृति बनी रहती है लेकिन उसकी विशेषता बदलती रहती है। भारतीय सेना को कार्रवाई के सभी पक्षों की तैयारी करनी चाहिए। उन्होंने नई प्रौद्योगिकी अपनाने की आवश्यकता पर बल देते हुए कहा कि इस पर अत्यधिक निर्भरता नहीं होनी चाहिए।
उप सेना अध्यक्ष के विशेष संबोधन के बाद दो पैनल चर्चाएं हुईं। पहले सत्र में “’ट्रांसफॉरमेशन इन द बैटलस्पेसेज” विषय पर चर्चा की गई। विशेषज्ञों ने 21वीं सदी के युद्ध स्थल में परिवर्तन पर, विशेष कर अग्नेय शक्ति और अन्य युद्ध साजोसामान के संदर्भ में, फोकस किया।
दूसरे सत्र में “हाइब्रिड/सबकंवेंशनल वारफेययर” विषय पर चर्चा हुई। इसमें धुंधले क्षेत्र में कार्रवाई, शहरी युद्ध, बिना सरकारी समर्थन के लड़ाकुओं और प्रौद्योगिकी तथा सोशल मीडिया जैसी समकालीन चुनौतियों पर चर्चा की गई।
दो दिन  की इस अंतर्राष्ट्रीय संगोष्ठी में चार सत्रों में चार अलग अलग विषयों पर सार्थक चर्चा हुई। संगोष्ठी क्षेत्र के अंतर्राष्ट्रीय और राष्ट्रीय विशेषज्ञों को एक मंच पर लाने में सफल हुई। इसमें सेना के तीनो अंगों, केंद्रीय सशस्त्र पुलिस बलों, देश के अग्रणी थिंग टैंक और अकादमिक संस्थानों ने सक्रिय भागीदारी की। संगोष्ठी ने भविष्य के युद्ध की जटिल गति के विश्लेषण में योगदान दिया। प्रज्ञान 2020 संपन्न होने के साथ भारतीय सेना से संबद्ध स्वायत्त थिंक टैंक सीएलएडब्ल्यूएस ने बदलते सुरक्षा परिदृश्य और जमीनी युद्ध की विकसित प्रकृति में भारत की रणनीतिक और सैन्य सोच को आगे बढ़ाकर एक और उपलब्धि हासिल की।
प्रधानमंत्री कार्यालय
प्रधानमंत्री ने मां चंद्रघंटा को नमन किया
प्रधानमंत्री श्री नरेन्द्र मोदी ने नवरात्रि के तीसरे दिवस को मां दुर्गा की स्वरूप देवी चंद्रघंटा की आराधना की।
श्री मोदी ने देवी के स्तुति-स्तोत्र को भी साझा किया।
प्रधानमंत्री ने ट्वीट किया हैः
"नवरात्रि में आज दुर्गा मां के तीसरे स्वरूप देवी चंद्रघंटा की पूजा-आराधना का दिन है। उनकी असीम कृपा से हर किसी का जीवन वीरता और विनम्रता से सुशोभित हो, यही प्रार्थना है…"